armvectores/hy_wikipedia_2023 huggingface dataset:
Բրոկ

Բրոկ (ճապ.՝ タケシ), «Պոկեմոն» անիմե սերիալի, խաղերի շարքի և մանգայի կերպարներից մեկը։ Pokémon խաղերի շարքում և մանգայում նա Կանտո շրջանի մարզադաշտերի գլխավորներից մեկն է և մասնագիտացված է քարե պոկեմոններով։ Ըստ The Electric Tale of Pikachu խաղերի և մանգայի եղանակի՝ Բրոկը անիմե սերիալում Էշ Կետչումի ուղեկիցներից մեկն է։ «Սև և Սպինակ» սերիալի նկարահանման ընթացքում Բրոկը Էշի հետ չէր ճանապարհորդում, այլ Պյուտերում բժիշկ էր սովորում։


== Ելույթներ ==


=== Խաղ ===
Խաղերում Բրոկը համարվում է որպես մարզադաշտի գլխավոր, որը մասնագիտացված էր քարե պոկեմոններով։ Այդ ու հանդերձ Բրոկը սյուժեում շատ մեծ դեր չի զբաղեցնում : Սկզբից Բրոկը հայտնվում է Pokémon Red և Blue խաղերի մեջ, իսկ հետագայում նաև Yellow խաղում։ Արդյունքում նա հայտնվում է Red, Blue և Yellow, Pokémon Gold, Silver  և Crystal  սիկվելներում, ինչպես նաև Red  և Blue, Pokémon FireRed և LeafGreen  ռեմեյկներում՝ Gold  և Silver, Pokémon HeartGold  և SoulSilver  ռեմեյկներում նույնպես։ Բացի դրանից նա հայտնվում է Pokémon Stadium, Pokémon Stadium 2  և Pokémon Puzzle League  խաղերում։


== Կերպարի ստեղծման պատմություն ==
Բրոկը սկզբում հայտնվել է Pokémon Red և Blue խաղերում, որտեղ նրա ոճաբանությամբ է զբաղվել Կեն Սուգիմորին։ Անիմեում նրան ձայնվորել է Յուձի Ուեդան։ Հեղինակները Բրոկին հեռացրել են սերիալի երկրորդ հատորից, մտածելով, որ նրան չի հավանում հյուսիսային լսարանը, բայց արդյունքում նրան վերադարձնում են երրորդ հատորում։


== Ծանոթագրություններ ==


== Արտաքին հղումներ ==
Բրոկի մասին հոդված Bulbapedia-ում, «Պոկեմոնի» մասին։
Բրոկ(անգլ.)  Internet Movie Database կայքում:
Սենտ Աման (Արյեժի գավառ)

Սենտ Աման (ֆր.՝ Saint-Amans), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09255։


== Բնակչություն ==
Համայնքի բնակչությունը 2008 թվականին կազմում էր 48 մարդ։


== Տնտեսություն ==
2007 թվականի տվյալներով 29 աշխատունակ տարիքի մարդկանցից (15-64 տարեկան) 25-ը տնտեսապես ակտիվ էին, 4-ը անգործունակ (ակտիվության ցուցանիշը 86,2 %, 1999 թվականին եղել է՝ 80,0 %)։ 25 աշխատունակ բնակիչներից 22-ը աշխատում էին (13 տղամարդ և 9 կին), անաշխատանք էին 3-ը (տղամարդ)։ 4 անգործունակ մարդկանցից 2-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սենտ Աման» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-11 
«Սենտ Աման» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Միտինո (գյուղ, Սմոլենսկի շրջան)

Անվան այլ կիրառումների համար տե՛ս՝ ՄիտինոՄիտինո (ռուս.՝ Митино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովայա Դանիլովկա (գյուղ, Ռոսլավլսկի շրջան)

Նովայա Դանիլովկա (ռուս.՝ Новая Даниловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիլմա Ռուսեֆ

Դիլմա Վանա Ռուսեֆ (պորտ.՝ Dilma Vana Rousseff, դեկտեմբերի 14, 1947(1947-12-14)[…], Բելու Օրիզոնտի, Բրազիլիա), բրազիլացի տնտեսագետ, քաղաքական գործիչ, Բրազիլիայի 36-րդ նախագահը։ Առաջին կինն է, ով պաշտոնավարում է այդ պաշտոնում։ 2005-2010 թվականներին նախկին նախագահ Լուիս Ինասիո Լուլա դա Սիլվայի աշխատակազմի ղեկավարն էր։
Հայրը՝ բուլղարացի ձեռնարկատեր է։ Դիլման մեծացել է Մինաս Ժերաիս նահանգի Բելու Հորիզոնտի քաղաքում միջինից բարձր խավի պատկանող ընտանիքում։ Երիտասարդ տարիքում դարձավ սոցիալիստ և 1964 թվականի դեպքերից հետո միացավ տարբեր ձախակողմյան և մարքսիստական, քաղաքային պարտիզանական խմբերի, որոնք պայքարում էին զինվորական բռնապետության դեմ։ Ռուսեֆը վերջ ի վերջո գերի ընկավ և 1970-1972 թվականներին բանտարկվեց։ Ձերբակալված ժամանակ տանջանքների է ենթարկվել։
Բանտից դուրս գալուց հետո հաստատվում է Պորտո Ալեգրեում ամուսնու՝ Կառլոս Արաուխոյի հետ։ Երկուսն էլ օգնեցին Դեմոկրատական աշխատավորական կուսակցության հիմնադրմանը Ռիու Գրանդի դու Սուլում՝ մասնակցելով կուսակցության մի քանի ընտրարշավներին։ Դարձավ Պորտո Ալեգրեի Պետական գանձարանի քարտուղարը, իսկ ավելի ուշ՝ Ռիու Գրանդի դու Սուլի էներգետիկայի քարտուղարը։ 2000 թվականին Օլիվիո Դուտրայի հետ ներքին անհամաձայնության պատճառով հեռացավ Դեմոկրատական աշխատավորական կուսակցությունից և միացավ Աշխատավորների կուսակցությանը։
2002 թվականին Ռուսեֆը միացավ նախագահի թեկնածու Լուիս Ինասիո Լուլա դա Սիլվայի էներգետիկ քաղաքականության համար պատասխանատու կոմիտեին։ Դա Սիլվան, հաղթելով նախագահական ընտրություններում, Ռուսեֆին առաջարկեց Էներգետիկայի նախարարի պաշտոնը։ 2005 թվականին կաշառակերության սկանդալի պատճառով առաջացած քաղաքական ճգնաժամը հանգեցրեց նախագահի աշխատակազմի ղեկավար Ժոզե Դիսեուի հրաժարականին։ Ռուսեֆը ստանձնեց այդ պաշտոնը և պաշտոնավարեց մինչև 2010 թվականի մարտի 31-ը, երբ հեռացավ՝ մասնակցելու նախագահական ընտրություններին։ 2010 թվականի հոկտեմբերի 31-ին ընտրվեց նախագահ՝ առաջ անցնելով Սոցիալ-դեմոկրատական կուսակցության թեկնածու Ժոզե Սեռային։ 2014 թվականի հոկտեմբերի 26-ին վերընտրվեց նախագահ՝ առաջ անցնելով Սոցիալ-դեմոկրատական կուսակցության թեկնածու Աեսիո Նևեսին։
2015 թվականի դեկտեմբերի 3-ին Պատգամավորների պալատը պաշտոնապես ընդունվեց Ռուսեֆին պատասխանատվության ենթարկելու ընթացակարգ։


== Ծանոթագրություններ ==


== Արտաքին հղումներ ==
Բրազիլիայի նախագահի պաշտոնական կայքը (պորտ.)
Դիլմա Ռուսեֆի պաշտոնական կայքը Archived 2011-01-05 at the Wayback Machine. (պորտ.)
Կենսագրությունը Portal Brasil-ում Wayback Machine-ի միջոցով: (archived 4 Դեկտեմբեր 2011) (պորտ.)
Ամենաշահութաբեր ֆիլմերի ցանկ

Ցանկը կազմվել է Box Office Mojo կայքի տվյալների հիման վրա, որոնք վաստակել են ֆիլմերը կինոթատրոններում տոմսերի վաճառքից։ Վիդեովարձույթից, հեռուստատեսությամբ ցուցադրությունից շահույթը ներառված չէ։ Գումարները նշված են ԱՄՆ դոլարով և հաշվի չեն առնում գնաճը։ Գնաճի պատճառով ժամանակի ընթացքում տոմսերի գները կինոթատրոններում պարբերաբար ավելանում է, ինչը թույլ է տալիս նոր ֆիլմերին գրավել բարձր դիրքեր։ Ուստի ցանկը, որը հաշվի չի առնի գնաճը, չի կարող լինել օբյեկտիվ միջոց տարբեր տարիներին նկարահանված ֆիլմերի շահույթները համեմատելու համար։ Ստուդիաները նախընտրում են հաշվի չառնել գնաճը, որպեսզի չնվազեցնեն ժամանակակից դրամահավաքների։
«Խաղալիքների պատմությունը։ Մեծ փախուստ» (2010), «Սառը սիրտը» (2013) և «Մինիոններ» (2015) մուլտֆիլմերը միակն են, որոնք հաղթահարել են 1 միլիարդ դոլարի շեմը։ «Վրիժառուները» (2012), «Ֆորսաժ-7» (2015), «Աշխարհը յուրայի դարաշրջանում» (2015) ֆիլմերը հաղթահարել են մեկուկես միլիարդ դոլարի շեմը։ 2 միլիարդ դոլարի շեմը հաղթահարել են երեք ֆիլմ՝ «Ավատար» (2009), «Տիտանիկ» (1997) և «Աստղային պատերազմներ։ Էպիզոդ VII։ Ուժի արթնացում» (2015)։ Քրիստոֆեր Նոլանը, Փիթեր Ջեքսոնը, Մայքլ Բեյը և Ջոս Ուիդոնը այն ռեժիսորներն են, որոնց երկու ֆիլմերը հաղթահարել 1 միլիարդ դոլարի շեմը։ Ջեյմս Քեմերոնը («Ավատար» և «Տիտանիկ») և Ջեֆրի Ջեյկոբ Աբրամս («Աստղային պատերազմներ։ Ուժի արթնացում») միակ ռեժիսորներն են, որոնց ֆիլմերը հաղթահարել 2 միլիարդ դոլարի շեմը։


== Կինեմատոգրաֆի համաշխարհային ողջ պատմության ընթացքում ամենաեկամտաբեր ֆիլմերի ցանկ ==
Ֆոնի գույնը         նշանակում է, որ ֆիլմերը գտնվում են վարձույթում


== Ամենաեկամտաբեր ֆիլմերի ցանկը գնաճի հաշվարկով ==
Ֆոնի գույնը         նշանակում է, որ ֆիլմերը գտնվում են վարձույթումԴրամարկղային հավաքների գումարը ներկայացված է 2016 թվականին դոլարի փոխարժեքի հաշվարկով։


== Վարձույթում ամենաարագը 1 միլիարդ դոլար հավաքած 10 ֆիլմ ==


== Վարձույթում ավելի քան 2 միլիարդ դոլար հավաքած ֆիլմեր ==


== Ամենաեկամտաբեր ֆիլմաշարեր ==
Ցանկը կազմված է կինոմատոգրաֆիայի պատմության ամենաեկամտաբեր 25 ֆիլմերից։

Ֆոնի գույնը        նշանակում է, որ ֆիլմերը գտնվում են վարձույթում


== Ամենաշահութաբեր ֆիլմերը ըստ տարիների ==


=== Ամեն տարվա ամենաշահութաբեր ֆիլմը ===
Կաղապար:Нет источников в разделе


=== Ամենաշահութաբեր ֆիլմերը տարբեր ժամանակներում ===


== Տե՛ս նաև ==
Ամենաշահութաբեր մուլտֆիլմերի ցանկ
Դրամարկղային ձախողում


== Նշումներ ==


== Ծանոթագրություններ ==
Բաշկալայի լեռնանցք

Բաշկալայի լեռնանցք, լեռնանցք Հայկական լեռնաշխարհում, Սարիղամիշից 27-28 կմ հարավ-արևմուտքում, թուրք-ռուսական նախկին սահմանի մոտ, ռուսական մասում, Արաքսի աջ կողմում։


== Ծանոթագրություններ ==
Կրասով (գյուղ, Գորոխովի շրջան)

Կրասով (ուկրաիներեն՝ Красів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1946 թվականին։
2001 թվականի տվյալներով Կրասով գյուղում բնակվում էր 328 մարդ։ Բնակավայրը զբաղեցնում է 14,45 կմ² տարածք։ Բնակչության խտությունը կազմում էր 22,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Candy Crush Saga

Candy Crush Saga, անվճար խաղ-գլուխկոտրուկ, որը թողարկվել է King[en]  ընկերության կողմից 2012 թվականի ապրիլի 12-ին Facebook սոցիալական ցանցի խաղային հարթակի համար։ Ավելի ուշ թողարկվեցին տարբերակներ IOS, Անդրոիդ , Վինդոուզ 10 և Վինդոուզ հեռախոս օպերացիոն համակարգերի համար։ Խաղը համարվում է ամենաշատ բեռնված հեռախոսային խաղը ամբողջ պատմության մեջ,  ինչպես նաև՝ freemium մոդելի կիրառման ամենաառաջիններից և ամենահաջողվածներից։ 2014 թվականին խաղը խաղում էին 93 միլիոնից ավել մարդ, իսկ երեք ամսվա հասույթը, ինչպես նշում է King ընկերությունը, կազմել է ավելի քան 493 միլիոն դոլար։


== Խաղի կանոնները ==
Խաղացողները պետք է համատեղեն նույն գույնի երեք խաղային կոնֆետները մի շարքի մեջ, որպեսզի վերջիններս անհետանան։ Եթե համատեղեն ավելին, խաղացողը կստանա հատուկ կոնֆետներ, որոնք տալիս են լրացուցիչ հնարավորություններ։ Պետք է հավաքել ինչքան հնարավոր է շատ միավորներ քայլերի համար նախատեսված սահմանափակ ժամանակահատվածում։


== Ծանոթագրություններ ==


== Արտաքին հղումներ ==
Candy Crush Saga на сайте King.com
Դեղերի կենսամատչելիություն

Դեղերի կենսամատչելիություն կամ ԿՄ, օրգանիզմ ներերակային (ն/ե) ներմուծման դեպքում դեղանյութը լրիվ (100%-ով) ընկնում է արյան հոսքի մեջ (բացարձակ ԿՄ), այլ դեղաձևերի դեպքում դեղանյութն անցնում է բազմաթիվ կենսաարգելքներով (ստամոքսի լորձաթաղանթ, լյարդ, մկաններ...) և դրա միայն մի մասն է մտնում արյան մեջ (հարաբերական ԿՄ)։ Դեղաձևերի արդյունավետությունը որոշում են հենց այդ մասի մեծությամբ, որով և պայմանավորված է դեղի ԿՄ-ը։
Դեղի այն անփոփոխ քանակը, որն անկախ ներմուծման ձևից ներթափանցում է համակարգային արյան շրջանառության մեջ և հասնում է իր թիրախին, կոչվում է ԿՄ, ինչը դեղի անտեղի կորստի հիմնական ցուցանիշն է։ Ժամանակակից ֆարմակակինետիկական արտամոդելային պարամետրերից է ֆարմակակինետիկական կորից ներքև ընկած մակերեսը՝ AUC (անգլ.՝ area under curve, տես գրաֆիկը)։ Կորը կառուցում են օրգանիզմ ներմուծելուց հետո արյան մեջ դեղանյութի խտության և ժամանակի կախվածության հիման վրա։ Ներարկման դեղաձևի և այլ դեղաձևերի ֆարմակակինետիկական կորերից ներքև ընկած մակերեսների [AUC (1) և AUC (2)] համեմատությամբ որոշում են տվյալ դեղաձևի հարաբերական ԿՄ-ը։

C1, C2max – դեղանյութի առավելագույն խտությունը արյամ մեջ,
t’, t’’max – առավելագույն խտությանը հասնելու տևողությունը,
T0 – դեղի ներմուծման սկիզբը, tg φ անկյան tg-ը, էլիմինացման արագությունը։Ցանկացած դեղաձևի հարաբերական ԿՄ-ն ընդունելի է, եթե այն կազմում է բացարձակ ԿՄ-ի ոչ պակաս քան 80%-ը։ Դեղի ԿՄ-ը կախված է կենսաֆարմացևտիկ գործոնների խելամիտ ընտրությունից, հիվանդի օրգանիզմի յուրահատկություններից, ստամոքսաղիքային, ներվային համակարգերի, միզուղիների, լյարդի վիճակից, հասակից, սեռից, սննդակարգից...:
Դեղերի ԿՄ-ը կարելի է սահմանել in vitro կամ in vivo եղանակներով։ In vitro եղանակը ընտրելիս ելնում են դեղանյութերի ներծծման և լուծելիության արագությունների միջև եղած հարաբերակցական կապից։ Այդ պատճառով լուծելի նյութերի համար լուծելիության արագության որոշման եղանակը ծառայում է որպես հիմնական միջոց դեղաձևից դեղանյութի անջատման արդյունավետությունը որոշելու համար և աշխատանքի սկզբունքը դեղաձևի մեխանիկական քայքայումն ու ջրում կամ կենսաբանական հեղուկ նմանակող ­(ըստ pH-ի) լուծիչի միջավայրում դեղանյութի դիֆուզումն է։ Անալիզն իրականացնում են քիմիական կամ ֆիզիկաքիմիական եղանակներով՝ դեղանյութի աստիճանական լուծման ընթացքում (ժամը մեկ անգամ) կամ լրիվ լուծվելուց հետո։ Եթե սահմանված ժամանակահատվածում դեղաձևից լուծիչի մեջ անցնում է դեղանյութի ամենաբարենպաստ քանակը, ապա դեղաձևից դեղանյութի անջատման արագությունը բավարարում է սահմանված պահանջներին։ In vivo եղանակներով ԿՄ-ը որոշում են թվով 12-ից ոչ պակաս առողջ կամավորների մոտ։ Այս փորձարկումների կարևորագույն փուլը քանակական վերլուծությունն է, ինչը in vitro եղանակների համեմատ բարդ է, քանի որ անալիզն անհրաժեշտ է իրականացնել կենսաբանական հեղուկներում՝ բազմաթիվ բնական միացությունների ներկայությամբ։ Դեղերի ԿՄ սահմանումը դեղի որակի գնահատման կարևոր չափանիշ է։


== Գրականություն ==
Քիմիայի և դեղագիտության համառոտ հանրագիտարան, Ռ. Հ. Հակոբյան, Երևան, 2016,  Dex.am,
Դեղագիտական քիմիա, դասագիրք, Ռ. Հ. Հակոբյան, Եր., 2011,
Ռուդին (ֆիլմ)

«Ռուդին» (ռուս.՝ «Рудин»), 1977 թվականի խորհրդային գեղարվեստական ֆիլմ, որը նկարահանել է ռեժիսոր Կոնստանտին Վոինովը Իվան Տուրգենևի համանուն վեպի հիման վրա։


== Սյուժե ==
Կալվածատիրուհի Դարյա Լասունսկայայի տանը հայտնվում է Դմիտրի Ռուդինը։ Լասունսկայան իր մոտ անցկացնում է գյուղական սալոն՝ հանդիպումներ և բարձր թեմաների վերաբերյալ զրույցներ տեղացի կրթված մարդկանց հետ։ Խորագիտակ և պերճախոս, եվրոպական կրթություն ստացած Ռուդինը միանգամից հայտնվում է ուշադրության կենտրոնում։ Նրա և տանտիրուհու դստեր՝ Նատալյա Լասունսկայայի միջև զգացմունքներ են ծնվում։ Ռուդինը, որը կարողանում է զրույց վարել ցանկացած թեմայով, նրբանկատորեն և տրամաբանորեն դատող է, սակայն ընդունակ չէ վճռական գործողությունների։ Նա չի կարող գրավել աղջկա սիրտը՝ նախընտրելով հեռու մնալ, և հեռանում կալվածքից։
Լասունսկայան ամուսնանում է ուրիշի հետ։ Ռուդինը, Ռուսաստանում ու Եվրոպայում երկար դեգերումներից հետո, իր կյանքն ավարտում է 1848 թվականին՝ զոհվելով ֆրանսիական բարիկադների վրա։


== Դերերում ==
Օլեգ Եֆրեմով – Ռուդին Դմիտրի Նիկոլաևիչ
Արմեն Ջիգարխանյան – Լեժնև Միխայլո Միխայլովիչ
Սվետլանա Պերելադովա – Նատալյա Ալեքսեևնա Լասունսկայա
Լիդիա Սմիրնովա – Լասունսկայա Դարյա Միխայլովնա
Ռոլան Բիկով – Պիգասով Աֆրիկան Սեմյոնիչ
Օլեգ Վիդով – Վոլինցև Սերգեյ Պավլովիչ, Լիպինայի եղբայրը
Ժաննա Բոլոտովա – Ալեքսանդրա Պավլովնա Լիպինա
Վլադիմիր Սոկոլով – Բասիստով
Վլադիմիր Կորենև – Պանդալևսկի Կոնստանտին Դիոմիդիչ
Լյուդմիլա Շագալովա – մ-լ Բոնկուր
Սերգեյ Խարչենկո – կառավարիչ


== Նկարահանող խումբ ==
Սցենարի հեղինակներ՝ Կոնստանտին Վոինով, Նիկոլայ Ֆիգուրովսկի
Բեմադրությունը՝ Կոնստանտին Վոինովի


== Ծանոթագրություններ ==


== Արտաքին հղումներ ==
«Ռուդին (ֆիլմ)»(անգլ.) ֆիլմը Internet Movie Database կայքում
Ֆունաֆուտի

Ֆունաֆուտին (անգլ.՝ Funafuti) Տուվալու խաղաղօվկիանոսային կղզային պետության օղակղզային մայրաքաղաքն է։ Օղակղզու բնակչությունը 4492 մարդ է (2002), սա երկրի ամենաբնակեցված օղակղզին է։ Ներկայացնում է իրենից ցամաքի նեղ գիծ 20-ից մինչև 400 մետր լայնությամբ մեծ ծովալճակի շուրջ։ Գոյություն ունի վերթիռ-վայրէջքային գոտի, հյուրանոց (Vaiaku Langi Hotel), վարչական շենքեր, բնակելի տներ, որոնք կառուցված են ավանդական ոճով՝ արմավենիների տերևներից, և ժամանակակից՝ ցեմենտից։ Ֆունաֆուտի օղակղզու ամենանշանավոր տեսարժանությունն է Տուվալուի եկեղեցին։ Այլ հուշարձանն է ամերիկյան ինքնաթիռի մնացորդները, որը ընկել է Ֆունաֆուտիի վրա Երկրորդ Համաշխարհային պատերազմի ժամանակ, երբ որ վերթիռ-վայրէջքային գոտին ամերիկացիներն օգտագործում էին Գիլբերթի կղզիների (այժմ՝ Կիրիբատի) պաշտպանման համար։ ԱՄՆ-ը հավակնում էր Ֆունաֆուտիին մինչև 1970-ները, երբ ստորագրվեց բարեկամության պայմանագիրը։


== Արտաքին հղումներ ==
Կղզու պատմությունը Archived 2013-08-13 at the Wayback Machine.(անգլ.)
Ինֆորմացիա Oceandots.com կայքում(անգլ.)
Jane Resture կայքում Archived 2012-06-03 at the Wayback Machine. (անգլ.)
Մուցիններ

Մուցիններ (լատ.՝ mucus՝ լորձ), շնչառական, մարսողական, միզասեռական ուղիների լորձաթաղանթի էպիթելային բջիջների, ինչպես նաև ենթածնոտային և ենթալեզվային թքագեղձերի արտադրությունը։
Դլիկոպրոտեիդներ են, կատարում են պաշտպանական ֆունկցիա, խոնավություն և առաձգականություն են հաղորդում լորձաթաղանթներին, թրջում կերակրագունդը, պահպանում ստամոքսի և աղիքների պատերը պրոտեոլիտիկ ֆերմենտների ազդեցությունից են։
Կարմիր քար (Արարատի մարզ)

Կարմիր քար, լեռնագագաթ Հայաստանի Արարատի մարզում, Ուրծի լեռների հարավ-արևմտյան լանջին, Պարույր Սևակ գյուղից 5 կմ հյուսիս-արևմուտք։ Բարձրությունը 1948 մ է։


== Ծանոթագրություններ ==
Ցույցեր Հունաստանում Ադրբեջանի դեսպանության մոտ

Ցույցեր Հունաստանում Ադրբեջանի Հանրապետության դեսպանության մոտ (հուն․՝ Μερικές της Πρεσβείας του Αζερμπαϊτζάν στην Ελλάδα), ցույցերի ալիք Հունաստանի մայրաքաղաք Աթենքում։ Հույն և հունահայ ցուցարարների նպատակը Արցախի բնակչության լիակատար համերաշխությունն ու Ադրբեջանի կողմից սանձազերծված պատերազմական գործողությունների դատապարտումն է։ Ցույցերի նախաձեռնողը եղել է Հայ Հեղափոխական Դաշնակցության Հունաստանի կենտրոնական կոմիտեն է։
2016 թվականի ապրիլի 3-ին ՀՅԴ Երիտասարդական և պատանեկան Միության անդաներն ու մեծ քանակությամբ հույներ մասնակից են դարձել խաղաղ քաղաքացիական ցույցերի։ Նրանց ձեռքում էին Հայաստանի, Արցախի և Հունաստանի դրոշներ և պաստառներ։ Ցուցարարները խստորեն դատապարտել են Ադրբեջանի սանձազերծած հակամարդասիրական գործողությունները՝ վանկարկելով Աթենքում գտնվող Ադրբեջանի դեսպանատան առջև։


== Պատմություն ==
Ցույցերը տեղի են ունեցել 2016 թվականի ապրիլի 3-ին՝ արցախա-ադրբեջանական սահմանային պատերազմի սկսվելուց երկու օր հետո։
Ցուցարարները շրջափակել էին Աթենքի կենտրոնական փողոցները, իսկ մասնակիցների մի ստվար զանգված կուտակվել էր նաև Հունաստանի մայրաքաղաքի կենտրոնական Սինտագմա հրապարակում։
Ցույցի նույն օրը՝ ապրիլի 3-ին, Ադրբեջանի դեսպանությունում աշխատող մի պաշտոնյա մուտքի դռան մոտ կանգնելով ներկայացրեց Ադրբեջանի Հանրապետության կառավարության բողոքը՝ ընդդեմ հույն ցուցարարների «Ղարաբաղը մերն է» (հուն․՝ Καραμπάχ είναι δική μας) վանկարկումների։ Աթենքում տեղի ունեցած գործողություններին զուգընթաց ցույցեր տեղի ունեցան նաև Հունաստանի երկրորդ խոշորագույն քաղաքում՝ Սալոնիկում։
Սալոնիկում տեղի են ունեցել ցույցեր, որոնց գլխավոր նախաձեռնողը եղել է ՀՅԴ Երիտասարդական Միությունը։ Սալոնիկի ցույցերի գլխավոր կենտրոնները եղել են քաղաքի Արիստոտելի հրապարակն ու որոշ ծովափնյա տարածքներ։


== Տես նաև ==
Արցախա-ադրբեջանական պատերազմ (2016)


== Ծանոթագրություններ ==
Մ.թ.ա. 138


== Դեպքեր ==


== Ծնունդներ ==


== Մահեր ==
Ալիաս Գրեյս (հեռուստասերիալ)

«Այլ կերպ՝ Գրեյս» (անգլ.՝ Alias Grace)՝ կանադա-ամերիկյան վեց սերիայից բաղկացած հեռուստասերիալ։ Հեռուսասերիալի ստեղծման մեջ մեծ ներդրումներ ունեն Սարա Փոլին, ռեժիսոր՝ Մերի Հարոնին ։ Մարգարետ Էթվուդի Ալիսիա Գրեյս վեպի հիման վրա նկարահանել են տվյալ համանունս սերիալը։ Սերիալի շնորհանդեսը տեղի է ունեցել 2017 թվականի սեպտեմբերի 25-ին Կանադայում, CBC Television հեռուստաալիքի եթերում։ 2017 թվականի նոյեմբերի 3-ին սերիալը հասանելի է դարձել Netflix հարթակի վրա։
Առաջին երկու սերիաները ցուցադրվել են Տորոնտոյի կինոփառատոնում։


== Սյուժե ==
Սերիալը պատմում է Գրեյս Մարքս՝ աղախին-ներգաղթյալի կյանքի մասին, ով 1843 թվականին դատապարտվել է իր գործատուի՝ Թոմաս Քիների, սպանության համար։


== Դերակատարներ ==
Սարահ Գադոն՝ Գրեյս Մարքս
Էդվարդ Հոլքրոֆթ՝ դոկտոր Սայմոն Ջորդան
Զաքարի Լևի՝ Ջերեմիահ Փոնթելի
Աննա Փեքուին՝ Նենսի Մոնթգոմերի
Փոուլ Գրոս՝ Թոմաս Քիներ
Քեր Լոգան՝ Ջայմս ՄաքԴերմոթ
Մայքլ Թերիոլ՝ պարոն ՄաքԴոնալդ
Ռեբեկա Լիդիարդ՝ Մերի Ուաթնի
Դևիդ Քրոնենբերգ


== Ծանոթագրություններ ==
Աստերոիդների ցանկ (129901-130000)

Աստերոիդների ցանկ (129801-129900)  • Աստերոիդների ցանկ  • Աստերոիդների ցանկ (130001-130100)
 Աստերոիդների ցանկ (129801-129900)  • Աստերոիդների ցանկ  • Աստերոիդների ցանկ (130001-130100)
Ջըռնըլ օֆ դը Սոսայթի ֆոր Արմինիըն սթադիս

«Ջըռնըլ օֆ դը Սոսայթի ֆոր Արմինիըն սթադիս » (“Journal of the Society for Armenian Studies”, «Հայկական ուսումնասիրությունների ընկերակցության հանդես»), հայագիտական ամենամյա հրատարակություն։ Լույս է տեսնում 1984 թվականից, անգլերեն։ Հրատարակիչ՝ Հայկական ուսումնասիրությունների ընկերակցություն (SAS), խմբագիրներ՝ Ավետիս Սանճյան, Դենիս Փափազրսն, ներկայումս՝ Ջոն Գրեպպին։ Տպագրում է հայ և օտար գիտնականների հայագիտական հոդվածները։ Ընկերակցությունը նաև հրատարակում է կիսամյա տեղեկատու (SAS Newsletter), որի խմբագիրն է Բառլո Տեր-Մկրտչյանը։
Բորխա Վալլե

Բորխա Վալլե Բալոնգա (անգլ.՝ Borja Valle Balonga, հուլիսի 9, 1992, Պոնֆեռադա, Իսպանիա), իսպանացի ֆուտբոլիստ, հարձակվող։ Հանդես է գալիս իսպանական «Դեպորտիվո Լա Կորունյա»-ի կազմում։


== Ակումբային կարիերա ==


=== «Ռեալ Օվիեդո» ===
2014 թվականի մայիսի 21-ին Բորխա Վալլեն պայմանագիր է կնքել իսպանական «Ռեալ Օվիեդո»-ի հետ։ Թիմի կազմում անցկացրել է 2 մրցաշրջան՝ մասնակցելով 54 խաղի և դառնալով 15 գոլի հեղինակ։


=== «Դեպորտիվո Լա Կորունյա» ===
2016 թվականի հունիսի 21-ին Բորխա Վալլեն տեղափոխվել է Լա Լիգայում հանդես եկող «Դեպորտիվո Լա Կորունյա»։ Թիմի հետ Վալլեն կնքել է 3-ամյա պայմանագիր։
Իսպանական ակումբի կազմում Բորխան իր դեբյուտը նշել է օգոստոսի 26-ին՝ «Ռեալ Բետիսի» դեմ խաղում։


== Ձեռքբերումներ ==
Սեգունդա B-ի չեմպիոն - 2014-15


== Ծանոթագրություններ ==


== Արտաքին հղումներ ==
Բորխա Վալլեի էջը soccerway.com կայքում
Փոքր Սարաննայա

Փոքր Սարաննայա (ռուս.՝ Малая Саранная), գետ Կամչատկա թերակղզի, Ռուսաստանում։ Գետի երկարությունը 17 կմ է։ Հոսում է Ելիզովսկի շրջանում և Կամչատսկի երկրամասումբ։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -19070000212120000023398
Հիդրոլոգիական ուսումնասիրությունների կոդը - 120002339
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դոմերի

Դոմերի (ֆր.՝ Dommery), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 194 մարդ, բնակչության խտությունը` 18.20 մարդ/կմ²։ Բնակավայրը զբաղեցնում է 10.66 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 21 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 84-ը, իսկ ոչ ակտիվները` 28։ Ակտիվության ցուցանիշը կազմում է 75,0 %։ 84 աշխատունակ մարդկանցից աշխատել է 83 անձ (42 տղամարդ և 41 կին)։ Գործազուրկ են եղել 1 անձ (0 տղամարդ և 1 կին)։ 28 անաշխատունակներից 9-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իվանովսկի շրջան (այլ կիրառումներ)

Իվանովսկի շրջան, կարող է վերաբերել՝

Իվանովսկի շրջան - մունիցիպալ շրջան Ռուսաստանի Դաշնության Իվանովոյի մարզում
Իվանովսկի շրջան - մունիցիպալ շրջան Ռուսաստանի Դաշնության Ամուրի մարզում
Ախալկախաթ

Ախալկախաթ, (վրաց.՝ ახალკახათი), գյուղ Վրաստանի Սամեգրելո-Զեմո Սվանեթի երկրամասի Զուգդիդի մունիցիպալիտետում։ Ըստ 2014 թվականի մարդահամարի տվյալների, գյուղի բնակչությունը կազմում է 1170 մարդ։
Բնակչության ճնշող մեծամասնությունը վրացիներն են։


== Ծանոթագրություններ ==
Թեհերբեյքյոյ

Թեհերբեյքյոյ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կասմա (Տևրիկի գավառ)

Կասմա, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր բարձրադիր և գեղատեսիլ վայրում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XX դարի սկզբին ուներ 700 բնակիչ, որից 500-ը (100 ընտանիք)՝ հայ և 200-ը (40 ընտանիք)՝ թուրք։


== Տնտեսություն ==
Զբաղվում էին երկրագործությամբ, անասնապահությամբ, այգեգործությամբ։


== Պատմամշակութային կառույցներ ==
Կասման ուներ Ս. Աստվածածին անունով եկեղեցի։ Կասմանից մոտ 3 կմ հյուսիս կար 20 ուխտատեղի (նշանավոր էին Խնդրակատարը և Ս. Լուսավորիչը), որոնք XVIII դարում եղել են կանգուն եկեղեցիներ։


== Կրթություն ==
Գյուղի հայերն ունեին Ս. Մեսրոպյան անունով վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բրիկնե

Բրիկնե (ֆր.՝ Briquenay), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 128 մարդ, բնակչության խտությունը` 8.83 մարդ/կմ²։ Բնակավայրը զբաղեցնում է 14.5 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից 65 կմ հյուսիս-արևելք, Շառլվիլ Մեզիեր քաղաքից 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 72 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 25։ Ակտիվության ցուցանիշը կազմում է 65,3 %։ 47 աշխատունակ մարդկանցից աշխատել է 38 անձ (26 տղամարդ և 12 կին)։ Գործազուրկ են եղել 9 անձ (3 տղամարդ և 6 կին)։ 25 անաշխատունակներից 6-ը եղել են աշակերտներ կամ ուսանողներ, 5-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քարասար (լեռ)

Քարասար, լեռ Հայաստանի Սյունիքի մարզում, Զանգեզուրի լեռնաշղթայի հյուսիսային մասում, Զոհաջուր գետի ձախափնյակում, Սալվարդ գյուղից 0,5 կմ հյուսիս–արևելք։ Բարձրությունը 2138 մ է։


== Ծանոթագրություններ ==
Արագուայանա

Արագուայանա (պորտ.՝ Araguaiana), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Մտնում է Մատու Գրոսու գավառի հյուսիսարևմտյան մասում։ Բնակչությունը կազմում է 3456 մարդ՝ 2006 թվականի տվյալներով։ Գրավում է 6415,109 կմ² տարածք։ Բնակչության խտությունը՝ 0,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 39 417 533,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 11.451,93 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,737 (տվյալները ՄԱԿ-ի զարգացման ծրագրի)


== Ծանոթագրություններ ==
Վելիկայա Ռոստովկա

Վելիկայա Ռոստովկա (ուկրաիներեն՝ Велика Ростівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1590 թվականին։
2001 թվականի տվյալներով Վելիկայա Ռոստովկա գյուղում բնակվում էր 709 մարդ։ Բնակավայրը զբաղեցնում է 3293 կմ²։ Բնակչության խտությունը կազմում էր 215,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեսի Հալսթրոմ

Լասե Հալսթրոմ (շվեդերեն՝ Lars Sven «Lasse» Hallström, հունիսի 2, 1946(1946-06-02)[…], Johannes parish, Ստոկհոլմ, Ստոկհոլմի լեն, Շվեդիա), շվեդ կինոռեժիսոր, «Օսկարի» եռակի դափնեկիր։


== Կենսագրություն ==
Ապագա ռեժիսորի մայրը գրող էր, իսկ նրա մայրական պապը՝ էռնեստ Լյուբերգը, Շվեդիայի ֆինանսների նախարար էր Կարլ Գուստավ Էքմանի առաջին կաբինետում, ինչպես նաև Շվեդիայի ազատական կուսակցության առաջնորդ։ Նրա հայրը ատամնաբույժ էր, նաև ֆիլմերի սիրահար, ով նկարել էր ընտանեկան տեսահոլովակներ 8 միլիմետրանոց երիզի վրա։
Սկզբից Հալսթրոմը հմտացել է երաժշտական տեսահոլովակներ ստեղծելու մեջ, մասնավորապես «ABBA» խմբի համար։
Նա միջազգային ճանաչում է ձեռք բերել  1985 թ.-ի «Mitt liv som hund» կինոերիզից։ Այդ ժամանակվանից Լեսին մտել է ամերիկյան շուկա։ Նրա 1999 թ.-ի «Գինեգործների կանոնները» ֆիլմը յոթ անգամ արժանացել է «Օսկարի»։ Երկու անվանակարգերում ֆիլմը արժանացել է Ակադեմիայի մրցանակի։


=== Անձնական կյանք ===
Հալսթրոմը ունի երկու երեխա. Մալու Հալսթրոմից ծնվել է Յուհանը (1976 թվական), իսկ դերասանուհի Լենա Օլինից ծնվել է Տուդան (1995 թվական)։


== Ֆիլմագրություն ==
1975 — A Guy and a Gal (En Kille och en tjej)
1977 — ABBA: Ֆիլմ
1979 — Father to Be (Jag är med barn)
1981 — Tuppen
1981 — Gyllene Tider — Parkliv
1983 — Två killar och en tjej
1985 — My Life as a Dog
1986 — The Six Bullerby Children
1987 — Mer om oss barn i Bullerbyn
1991 — Once Around
1993 — Ի՞նչն է տանջում Գիլբերտ Գրեյփին
1995 — Something to Talk About
1995 — Lumière and Company
1999 — Գինեգործների կանոնները
2000 — Շոկոլադ
2001 — The Shipping News
2005 — An Unfinished Life
2005 — Casanova
2007 — The Hoax
2009 — Հաչիկո՝ մի շան պատմություն
2010 — Թանկագին Ջոն
2011 — Salmon Fishing in the Yemen
2012 — The Hypnotist
2013 — Հանգիստ հանգրվան
2014 — Համեմունքներ և կրքեր
2017 — Շան կյանքը
2018 — Մարդուկ-ջարդուկը և չորս թագավորությունները


== Սկավառակագրություն ==
«ABBA»-ի գրեթե բոլոր տեսահոլովակները նկարահանվել են Հալսթրոմի կողմից։ Միայն մի քանի բացառություն կա՝ «Ring Ring» (1974),«When I Kissed the Teacher» (1977), «Chiquitita» (1979), «I Have a Dream» (1979), «On and On and On» (1980), «Lay All Your Love On Me» (1981), «The Day Before You Came (1982)» և «Under Attack» (1983): Այդ երգերի տեսահոլովակները նկարահանվել են Չել Սունդվալայի և Չել-Օկե Անդերսոնի ռեժիսորական դուետի կողմից։


== Երաժշտական տեսահոլովակներ ==
«ABBA»-ի տեսահոլովակների ցանկը՝ նկարահանված Լասսե Հալսթրոմի կողմից։


== Ծանոթագրություններ ==
1987-88 NBA մրցաշրջան

1987-88 NBA մրցաշրջան, դարձել է Բասկետբոլի ազգային ասոցիացիայի 42-րդ մրցաշրջանը։ Ասոցիացիայի չեմպիոնը դարձել է «Լոս Անջելես Լեյքերս» ակումբը։ Եզրափակչում՝ յոթ խաղերի ընթացքում, «Լեյքերս»-ը հաղթել են «Դետրոյթ Փիստոնս»-ին և գրավել են Լարի Օ Բրայենի գավաթը։


== Պարբերական մրցաշրջան ==


=== Ըստ դիվիզիոնների ===


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Ծանոթագրություններ ==


== Արտաքին հղումներ ==
1987-88 NBA Season Summary Archived 2012-10-04 at the Wayback Machine.
Դիմպալ Կումարի Ջհա

Դիմպալ Կումարի Ջհա (անգլ.՝ Dimpal Kumari Jha, հուլիսի 12, 1979(1979-07-12) - ապրիլի 24, 2022(2022-04-24)), նեպալցի քաղաքական գործիչ, համար երկու նահանգի նահանգային ժողովի անդամ, ներկայումս` համար 2 նահանգի կառավարության Ֆիզիկական ենթակառուցվածքների զարգացման պետական նախարար։ Որպես համամասնական ներկայացուցչական թեկնածու` Նեպալի Ռասթրիյա Ջանաթա կուսակցության կողմից առաջադրվել է համար 2 նահանգի նահանգային ժողովի անդամ։
Եղել է նաև 2013 թվականի Նեպալի հիմնադիր ժողովի անդամ։ Ջհան այուրվեդիկ բժիշկ է և Նեպալի Ռասթրիյա Ջանաթա կուսակցության անդամ։


== Վաղ կյանք ==
Դիմպալ Կումարի Ջհան ծնվել է 1979 թվականի հուլիսի 12-ին, Սուդարշան Պատհակի և Շրիմատի Շովա Պատհակի ընտանիքում։ Նրա ամուսինը` Անիլ Կումար Ջհան, Նեպալի դաշնային խորհրդարանի անդամ է, և նեպալի Ռասթրիյա Ջանաթա կուսակցության հայտնի առաջնորդ։


== Նահանգային քաղաքականություն ==

Նա համար 2 նահանգի նահանգային խորհրդի անդամ է, ինչպես նաև` համար 2 նահանգի կառավարության Ֆիզիկական ենթակառուցվածքների զարգացման պետական նախարար։


== Ծանոթագրություններ ==
Ռոբերտ Աքսելրոդ

Ռոբերտ Աքսելրոդ (անգլ.՝ Robert Axelrod, մայիսի 27, 1943(1943-05-27), Չիկագո, Իլինոյս, ԱՄՆ), ամերիկացի քաղաքագետ, Միչիգանի համալսարանի քաղաքական գիտությունների և պետական քաղաքականության պրոֆեսոր։ Համալսարանում սկսել է աշխատել 1974 թվականից։


== Կենսագրություն ==
Աքսելրոդը ավարտել է Չիկագոյի համալսարանի մաթեմատիկայի ֆակուլտետը 1964 թվականին։ 1969 թվականին Յեյլի համալսարանում պաշտպանել է դոկտորական ատենախոսություն՝ քաղաքագիտության ոլորտում։ 1968- 1974 թվականներին դասավանդել է Բերկլիի կալիֆորնիական համալսարանում։ 1974 թվականից սկսած դասավանդում է Միչիգանի համալսարանում։
Նա առավել հայտնի է էվոլյուցիոն փոխհամագործակցության վերաբերյալ իր աշխատություններով։ Թեմատիկային նա անդրադարձել է իր մի շարք աշխատություններում, հատկապես «Փոխհամագործակցության էվոլյուցիա» աշխատության մեջ։ Ներկայումս, նրա գիտական հետաքրքրությունները ներառում են դժվարությունների տեսությունը և միջազգային անվտանգության ոլորտը։ Աքսելրոդը միջազգային հարաբերությունների խորհրդի անդամ է։
Անդամակցում է ԱՄՆ գիտությունների ազգային ակադեմիային, Մաքարթուրի կրթաթոշակի հնգակի դափնեկիր է։ Ստացել է մրցանակ Գիտությունների ամերիկյան ասոցիացիայից մրցանակ՝ քաղաքագիտության մեջ մեծ ավանդի համար։ 1985 թվականին անդամակցել է Արվեստների և գիտությունների ամերիկյան ակադեմիային։


== Ծանոթագրություններ ==
Նիկոլայ Կլիչ

Նիկոլայ Ալեքսանդրովիչ Կլիչ (ռուս.՝ Николай Александрович Клич, դեկտեմբերի 17, 1895(1895-12-17), Կարս, Կարսի մարզ, Կովկասյան երկրամաս, Ռուսական կայսրություն - հոկտեմբերի 16, 1941(1941-10-16), Մոսկվա, ԽՍՀՄ), խորհրդային ռազմական գործիչ, հրետանու գեներալ-լեյտենանտ (1940)։ 
Մասնակցել է Հայաստանում 1921 թվականի Փետրվարյան ապստամբության բռնի ճնշմանը (որպես Հայաստանի կարմիր բանակի 1-ին հրետանային մարտկոցի հրամանատար) և նպաստել Հայաստանում բոլշևիկյան ռեժիմի ամրապնդմանը։ Եղել է Հայկական դիվիզիայի հրետանու պետ։ Հետագայում ավարտել է Մոսկվայի Ֆրունզեի անվան ռազմ. ակադեմիան (1928), աշխատել ԽՍՀՄ պաշտպանության մինիստրությունում։ Երկրորդ համաշխարհային պատերազմի խորհրդա-գերմանական ռազմաճակատի («Հայրենական մեծ պատերազմ», 1941-1945) գործողությունների սկզբում նշանակվել է Արևմտյան ենթաճակատի հրետանու հրամանատար, զոհվել է հոկտեմբերին։ 
Պարգևատրվել է Կարմիր դրոշի 3 (մեկը՝ ՀԽՍՀ) և Լենինի շքանշաններով։
Մով

Մով (ֆր.՝ Mauves), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1151 մարդ, բնակչության խտությունը` 163.26 մարդ/կմ²։ Բնակավայրը զբաղեցնում է 7.05 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ-արևելք, Լիոն քաղաքից` 80 կմ հարավ, Պրիվա քաղաքից` 39 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 805 աշխատունակ (15-64 տարեկան) բնակիչ, որոնցից ակտիվ էին 595-ը, իսկ ոչ ակտիվները` 210։ Ակտիվության ցուցանիշը կազմում է 73,9 %։ 595 աշխատունակ մարդկանցից աշխատել է 539 անձ (297 տղամարդ և 242 կին)։ Գործազուրկ են եղել 56 անձ (26 տղամարդ և 30 կին)։ 210 անաշխատունակներից 76-ը եղել են աշակերտներ կամ ուսանողներ, 76-ը` թոշակառուներ, իսկ 58-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Fancy (երգ)

«Fancy», ավստրալիացի ռեփեր Իգի Ազալիայի երգն է, համագործակցությամբ անգլիացի երգչուհի Չարլի ԷքսՍիԷքսի հետ։ Երգը թողարկվել է 2014 թվականի փետրվարի 17-ին Def Jam Recordings և Virgin EMI Records լեյբլների կողմից, որպես Իգի Ազալիայի դեբյուտային՝ «The New Classic» ստուդիական ալբոմի չորրորդ սինգլ։ Երգը գրվել է Իգի Ազալիայի, Չարլի ԷքսՍիԷքսի, The Invisible Men պրոդյուսերական տրիոյի անդամների և The Arcade-ի դուետի անդամներից մեկի կողմից։
Երգը գլխավորել է միջազգային բազմաթիվ հիթ շքերթներ, այդ թվում ամերիկյան Billboard Hot 100-ը։ Երգը վաճառվել է 7 միլիոն օրինակով և դարձել է 2014 թվականի ամենավաճառված սինգլներից մեկը։


== Տեսահոլովակ ==
Երգի տեսահոլովակի նկարահանումները տեղի են ունեցել 2014 թվականի փետրվարին և պրեմիերան կայացել է մարտի 4-ին Իգիի Vevo էջում։ Տեսահոլովակի ռեժիսորն է Director X-ը։


== Երգացանկ ==
Digital download«Fancy» (Չարլի ԷքսՍիԷքսի հետ)


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Սքոնլան

Սքոնլան (նորվ.՝ Skånland), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Էվենշեր բնակավայրն է։ Պաշտոնական լեզուն բուկմոլն է։ Զբաղեցնում է 495.02 կմ² տարածք։
Կոմունան ստեղծվել է 1926 թվականի հուլիսի 1-ին, երբ Տրոնդենես մեծ կոմունան բաժանվեց երեք մասի։ 1964 թվականի հունվարի 1-ին հարևան Ասթաֆյորդ կոմունան միացվեց Սքոնլանին։ Անվանումը առաջացել է տարածքում գտնվող հին ֆերմայի անունից։


== Սքոնլանի զինանշանը ==
Սքոնլան կոմունայի զինանշանը հաստատվել է 1988 թվականին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է սև գույնի հորատիչ։ Վերջինս ընտրությունը պայմանավորված է այն հանգամանքով, որ կոմունայի տարածքում երկար տարիներ արտադրում են հորատիչներ։


== Բնակչություն ==
Համաձայն 2007 թվականի մարդահամարի տվյալների՝ Սքոնլան կոմունայում բնակվում է 2862 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ չհաշված վերջին 15 տարվա փոքր-ինչ նվազումը։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)


== Ծանոթագրություններ ==
Բալև է Բյուց

Բալև է Բյուց (ֆր.՝ Balaives-et-Butz), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 241 մարդ, բնակչության խտությունը` 21.81 մարդ/կմ²։ Բնակավայրը զբաղեցնում է 11.05 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 11 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 151 աշխատունակ (15-64 տարեկան) բնակիչ, որոնցից ակտիվ էին 115-ը, իսկ ոչ ակտիվները` 36։ Ակտիվության ցուցանիշը կազմում է 76,2 %։ 115 աշխատունակ մարդկանցից աշխատել է 111 անձ (60 տղամարդ և 51 կին)։ Գործազուրկ են եղել 4 անձ (2 տղամարդ և 2 կին)։ 36 անաշխատունակներից 17-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7767) Տոմատիկ

(7767) Տոմատիկ (անգլ.՝ Tomatic), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Լուց Շմադելի և Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,372126 ա. մ., առավելագույնը մոտենում է 2,0576 ա. մ. հեռավորության վրա և հեռանում 2,6867 ա. մ.։ Արեգակի շուրջ մեկ ամբողջական պտույտ է կատարում 1334,46 երկրային օրվա ընթացքում, իր ուղեծրով շարժվելով միջինում 0,269772 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7767) Տոմատիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադլեր (Սոչի)

Ադլեր (ռուսերեն՝ Адлер), քաղաքային շրջան Ռուսաստանի Կրասնոդարի երկրամասի Սոչի քաղաքում, հանդիսանում է Ադլերի շրջանի վարչական կենտրոնը։ Գտնվում է Սոչի քաղաքի կենտրոնից 23 կմ հարավ-արևելք, Մզիմթա գետի աջ և ձախ ափերին։ Սև ծովի ափի երկայնքով` շուրջ 17 կմ ձգվում է Կուդեպստա գետի ձախ ափից մինչև Աբխազիայի սահմանի մոտ գտնվող Փսոու գետի աջ ափը։ Երկաթուղային կայարան է, նավահանգիստ և բուժավայր։ Ադլերում է գտնվում Սոչիի օդանավակայանը։


== Պատմական ակնարկ ==
Մզիմթա գետի գետաբերանում, առաջին ռուսական ամրությունը հիմնվել է 1837 թվականի հունիսի 18-ին և գոյատևել մինչև 1854 թվականը։ Ամրության հարևանությամբ գտնվում էր աբխազական Լիեշ բնակավայրը, որը միջնադարում հայտնի էր, որպես Ջենովայի հանրապետության գաղութային առևտրավան` Layso անունով։ Մինչ Ռուսական կայսրությանը միավորվելը, այս հողերը գտնվում էին աբախազական սաձերի Արեդբա իշխանական տոհմի կառավարման ներքո։ Այդ իշխանները գետաբերանում ունեին նավակայան, որի միջոցով առևտուր էին անում Թուրքիայի հետ։ Թուրքերեն լեզվով այդ տեղանքը կոչվում էր Artlar (Արտի, Արիդլեր կամ Արեդ-կիտ)։ Այդ անվանումն էլ ռուսերենում դարձել է Ադլեր և վերջնականապես ամրապնդվել բնակավայրի վրա։
1910 թվականին, Ադլերում, ռուս ռազմական գործիչ Դանիիլ Դրաչևսկու կողմից հիմնադրվել է «Հարավային մշակաբույսեր» զբոսայգին, իսկ 1927 թվականին կազմավորվել է Ադլեր ամառանոցային ավանը, որը յոթ տարի անց վերակազմավորվել է բանվորական ավանի։ 1934 թվականին, Համառուսական կենտրոնական գործադիր կոմիտեի որոշմամբ, Սոչի քաղաքին ինքնուրույն վարչա-տնտեսական միավորման արժանացնելու հետ կապված, Սոչիի շրջանի շրջկենտրոնը տեղափոխվել է գյուղ Ադլեր` պահպանելով նախկին անվանումը։ 1961 թվականին, Լազարևսկոյե ավանի հետ միասին, Ադլերը ընդգրկվել է Սոչի քաղաքի կազմի մեջ։
Ադլերի հիմնադրման թվական է համարվում 1869 թվականը։


== Տեսարժան վայրեր ==
Ադլերն ունի բազմաթիվ հանգստյան տներ, բուժավայրեր, առողջարաններ և հյուրանոցներ։ Այն զբոսաշրջության զարգացած կենտրոն է։ Տեսարժան վայրերից կարելի է առանձնացնել օվկիանոսարիումը, դելֆինարիումը, Ադլերի շրջանի պատմության թանգարանը, «Հարավային մշակաբույսեր» զբոսայգին, Սոչի Պուրակը և Օլիմպիական պուրակը, որտեղ 2014 թվականին անց են կացվել ձմեռային օլիմպիական խաղերը։
Ադլերում է գտնվում Սոչիի հինգ հայկական եկեղեցիներից մեկը` Սուրբ Սարգիս եկեղեցին (1993 թ.):


== Ծանոթագրություններ ==


== Գրականություն ==
Зверев К. В. Адлер. — Краснодар, 1973
Ерланов А. Курорт Адлер. — Краснодар, 1981
Մուդարիսովո

Մուդարիսովո (ռուս.՝ Мударисово, բաշկիրերեն՝ Мөҙәрис), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուշկինսկոե (գյուղ, Իգլինսկի շրջան)

Պուշկինսկոե (ռուս.՝ Пушкинское, բաշկիրերեն՝ Пушкинский), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 243 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոյրաներ

Մոյրաներ, մարդկանց ճակատագրի աստվածուհիներ. Զևսի և Թեմիսի (տարբերակ՝ Գիշերվա կամ Անանկեի) դուստրերը։ Մարդու ողջ կյանքը կախված է մոյրաներից։ Մոյրաները երեքն են՝ Կլոթո, Լաքեսիս, Ատրոպե։ Ըստ ավանդության՝ Կլոթոն մանում է կյանքի թելը, Լաքեսիսը այն տանում է կյանքի բոլոր ձախորդությունների միջով, իսկ Ատրոպեն, կտրելով թելը, ընդհատում է մարդու կյանքը։ Հռոմում մոյրաները կոչվում էին 
Պարկեներ։
Ժաննա Մեշչերյակովա

Ժաննա Մեշչերյակովա (հուլիսի 28, 1929(1929-07-28) - 2014), ճարտարապետ։


== Կենսագրություն ==
Ժաննա Մեշչերյակովան ծնվել է 1929 թվականի հուլիսի 28-ին։ 1957 թվականին ավարտել է Երևանի պոլիտեխնիկական ինստիտուտը։ 1964  թվականից եղել է Ճարտարապետների միության անդամ։ Երևանի Նախագծային ինստիտուտում երկար տարիներ աշխատել է տիպային նախագծերի վրա։ 

Ժաննա Մեշչերյակովան մահացել է 2014 թվականին։


== Աշխատանքներ ==
«Զեյթուն» վարչական շրջանի 5-րդ և 6-րդ բնակելի թաղամասեր,
Բնակելի շենքեր՝ Օրբելի փողոցում,
Տիգրան Պետրոսյանի անվան շախմատի տունը։


== Ծանոթագրություններ ==


== Արտաքին հղումներ ==
«Abitare» պարբերականը` «Իղձերի մայրաքաղաք» հայկական նախագծի մասին
Ճարտարապե՞տ, թե՞ կին
Էուգեն Սուխոն

Էուգեն Սուխոն(սլովակ.՝ Eugen Suchoň, սեպտեմբերի 25, 1908(1908-09-25)[…], Pezinok, Բրատիսլավայի երկրամաս, Սլովակիա - օգոստոսի 5, 1993(1993-08-05)[…], Բրատիսլավա, Սլովակիա), սլովակ կոմպոզիտոր։ 


== Կենսագրություն ==
Սովորել է Բրատիսլավայում՝ Ֆ․ Կաֆենդայի և Պրագայում՝ Վ․ Նովակի մոտ։ Դասավանդել է Բրատիսլավայի կոնսերվատորիայում (1933 թվականից), Սլովակական համալսարանի մանկավարժ, (1948-1954 թթ.), Բրատիսլավայի Բարձրագույն մանկավարժական դպրոցում (1954-1960 թթ.)։ Վաղ շրջանի գործերը («Մյուիտ-բալլադ» դաշնամուրի համար և այլն) գրված են դասական ավանդույթներով։ 1920-1930-ական թվականներին կրել է էքսպրեսիոնիզմի և նեոկլասիցիզմի ազդեցությունը։ «Մերձկարպատյան երկրի սաղմոս» կանտատում (1938 թ.), «Լեռների մասին» խմբերգում (1942 թ.), «Գեղջկական սիմֆոնիետ»-ում (1957 թ.) օգտվել է ազգային երաժշտական բանահյուսությունից։«Ջրապտույտ» (1949 թ.) ազգային առաջին երաժշտական դրամայի հեղինակն է։ Այլ երկերից են՝ «Մվյատոպլուկ» օպերան (1959 թ.), ջութակի և նվագախմբի «Ֆանտազիա և բուռլեսկ»-ը (1948 թ.), «Մետամորֆոզներ» սիմֆոնիկ սյուիտը (1953 թ.), խմբերգային ցիկլեր, երաժշտություն մանուկների, դրամատիկ, թատրոնի և կինոյի համար։ Կատարել է ժողովրդական երգերի մշակումներ։ ՉՄՄՀ պետական մրցանակներ (1951 թ., 1954 թ., 1959 թ.)։


== Ծանոթագրություններ ==
Բետանկուր Ռիվեր

Բետանկուր Ռիվեր (ֆր.՝  Bettencourt-Rivière), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 226 մարդ, բնակչության խտությունը` 30.62 մարդ/կմ²։ Բնակավայրը զբաղեցնում է 7.38 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 26 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 134 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 39։ Ակտիվության ցուցանիշը կազմում է 70,9 %։ 95 աշխատունակ մարդկանցից աշխատել է 83 անձ (43 տղամարդ և 40 կին)։ Գործազուրկ են եղել 12 անձ (5 տղամարդ և 7 կին)։ 39 անաշխատունակներից 9 եղել են աշակերտներ կամ ուսանողներ, 24-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զլեկաս

Զլեկաս (լատիշ․՝ Zlēkas), բնակավայր Լատվիայի Վենտսպիլսի շրջանում։ Վարչական կենտրոնը գտնվում է Զլեկասի շրջանում։ Այստեղով ընթանում է տարածաշրջանային Զլեկաս - Ուգալե ավտոճանապարհը։ Հեռավորությունը Վենտսպիլս քաղաքից կազմում է 41 կմ։
Համաձայն 2015 թվականի տվյալների բնակավայրում ապրել է 284 մարդ ։ Այստեղ կա գյուղապետարան, մշակույթի տուն և գրադարան։


== Պատմություն ==
1944 թվականի դեկտեմբերին նացիստները Զլեկաս գյուղում սպանեցին շուրջ 160 խաղաղ բնակիչների՝ կուսակցությունների հետ համագործակցելու մեղադրանքով։
Խորհրդային տարիներին բնակավայրը Զլեկասի հրամանագրով եղել է Վենտսպիլսի շրջանի կազմում։ Գյուղում եղել է նաև Յան Ֆաբրիցիուսի անվան կոլտնտեսություն։

		
		
		
		


== Ծանոթագրություններ ==


== Արտաքին հղումներ ==
Զլեկաս
Պատանի երաժիշտների Եվրատեսիլ 2014

Պատանի երաժիշտների Եվրատեսիլ 2014-ը մրցույթի պատմության մեջ եղել է 17-րդը։ Տեղի է ունենցել Քյոլն քաղաքում։ Եզրափակիչը՝ եղել է մայիսի 31-ին։
14 երկիր մասնակցել են։ Առաջին անգամ մասնակցել են Մալթան և Մոլդովան, վերադարձել են, Պորտուգալիան, Հունգարիան, Շվեդիան իսկ Հայաստանը, Վրաստանը, Բոսնիան և Հերցեգովինան, Ուկրաինան և Բելառուսը հրաժարվել են մասնակցել։


== Մասնակից երկրներ ==


== Դեբյուտ ==
 Մալթա
 Մոլդովա


== Վերադարձել են ==
 Հունգարիա
 Շվեդիա
 Պորտուգալիա


== Հրաժարվել են մասնակցելուց ==
 Բելառուս
 Ուկրաինա
 Վրաստան
 Հայաստան
 Բոսնիա և Հերցեգովինա
Կռնչան բադ

Կռնչան բադ, (լատ.՝ Anas platyrhynchos), բադերի ընտանիքի թռչուն։ Նստակյաց է, տարածված։


== Արտաքին տեսք ==
Մարմնի երկարությունը 50-65 սմ է, թևերի բացվածքը՝ 81-98 սմ, կենդանի զանգվածը՝ 0,8-2 կգ արուի գլուխը կանաչ է, վզին կա սպիտակ օղակ, կուրծքը շիկակարմրավուն–դարչնագույն է, մեջքը՝ մոխրագույն։ Էգի մարմինը դարչնագույն է՝ սև խայտերով ու զոլերով կապտամանուշակագույն փետրահայելիով (դրանով տարբերվում է այլ բադերից), որն ակնառու է թռիչքի պահին։ Կտուցը տարբեր չափերի նարնջագույն ու սև հատվածներով է։ Բադերից ամենատարածվածն է, հաճախ՝ ընտանեցված։ Բնակվում է ջրային տարածքների հարևանությամբ տարբեր կենսամիջավայրերում։ Սնվում է ջրային բույսերով, անողնաշարավորներով, ձկներով, երկկենցաղներով։


== Բնադրում ==
Հարսանեկան խաղերը՝ մարտի 1-ին կեսից մայիսի վերջը։ Բները կառուցում են մարտի վերջից մայիս։ Բույնը փոսիկ է (տրամագիծը՝ 26-33 սմ) կամ հարթակ՝ խոտերից, եղեգից ու աղվափետուրներից։ Բնադրում է գետնին։ Ձվերը բներում հայտնվում են ապրիլի սկզբից մինչև հունիս։ Դնում է 57 մմ տրամագծով, մոխրավուն-կանաչ 7-13 ձու։ Թխսակալում է էգը՝ 26 օր։ Նորելուկ ձագերը բնից հեռանում են 12-16 ժանց։


== Բնակություն ==
Կռնչան բադերը մեծ երամներ չեն կազմում, հաճախ հանդիպում են զույգերով կամ փոքր խմբերով (5-20 թռչուն)։ Վերջին տասնամյակների ընթացքում կռնչան բադերի թվաքանակը խիստ տատանվում է՝ կապված ՀՀ ջրաճահճային մակերեսների որակական փոփոխությունների (Գիլլի լճի չորացման, Սևանի մակարդակի տատանման, Արարատյան դաշտի արհեստական լճակների ծավալների կրճատման, բուսականության բացակայության, կենցաղային թափոններով աղտոտվածության) հետ։ Արարատյան դաշտում 1984-1894 թվականին թվաքանակը 1 միավոր տարածքի վրա կազմել է 0,6-0,002 թռչուն, Սևանի ավազանում 1965-1974 թվականի աշնանը և ձմռանը գրանցվել է 100-3800 թռչուն։ Սիրողական, մարզական և որսորդական թռչուն է՝ շատերի կողմից ճանաչված։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==
Օկովցի

Օկովցի (ռուս.՝ Оковцы), գյուղ Ռուսաստանի Տվերի մարզի Սելիժարովսկի շրջանի կազմում։
Բնակչությունը 1997 թվականին գրանցված տվյալներով կազմում էր 407 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)